Predkladacia správa 

Otázkou finančných mechanizmov EHP a NK sa zaoberala vláda SR, ktorá svojím uznesením č. 1002/2004 schválila materiál „Návrh implementačnej stratégie a systému finančného riadenia finančného mechanizmus EHP a Nórskeho finančného mechanizmu“. Programový rámec priorít schválený týmto materiálom sa následne premietol do memoránd o porozumení.  Týmto materiálom bol Úrad vlády SR určený ako Národný kontaktný bod, ktorý má celkovú zodpovednosť za riadenie finančných mechanizmov EHP a NK vrátane zodpovednosti za zabezpečenie finančnej kontroly a auditu. 

Nadväzne na povinnosti, ktoré  vyplynuli pre Národný kontaktný bod z memoránd o porozumení, ukázala sa objektívna potreba väčšej miery konkretizácie definovania procesov riadenia implementácie, finančného riadenia, kontroly a auditu. Riadenie implementácie, finančné riadenie, kontrola a audit popisuje úlohy a povinnosti subjektov na každej úrovni riadenia. Podrobne popisuje proces prijímania projektov, ich hodnotenie, stanovuje zodpovednosť za výber projektov. Definuje proces a povinnosti spojené s monitorovaním pomoci,  identifikuje finančné toky a povinnosti každej úrovne riadenia súvisiace s poskytovaním nenávratného finančného príspevku. Materiál sa zaoberá aj povinnosťou výkonu predbežnej, priebežnej a následnej finančnej kontroly a zabezpečením výkonu auditu. 

Predložený návrh materiálu Riadenia implementácie, finančného riadenia, kontroly a auditu finančného mechanizmu EHP a Nórskeho finančného mechanizmu nemá finančné, ekonomické, environmentálne vplyvy ani vplyvy na zamestnanosť a podnikateľské prostredie.

Predložený návrh materiálu bol na skrátenom medzirezortnom pripomienkovom konaní. Zásadné pripomienky boli odstránené na rozporových konaniach. Materiál je predkladaný na rokovanie vlády bez rozporov.

Predložený materiál po schválení vládou SR bude zaslaný Úradu pre finančné mechanizmy v Bruseli.